हमारे देश में कई किसानों ने जीरो बजट प्राकृतिक खेती (जेडबीएनएफ) के तहत खेती करना शुरू कर दिया है और काफी कम समय के अंदर ही जीरो बजट प्राकृतिक खेती हमारे देश में काफी लोकप्रिय भी होती जा रही है. जीरो बजट प्राकृतिक खेती के तहत किसान केवल उनके द्वारा बनाई गई खाद और अन्य चीजों का प्रयोग खेती के दौरान करते हैं. जीरो बजट प्राकृतिक खेती करने में किसी भी प्रकार के रासायनिक उर्वरकों और कीटनाशकों का इस्तेमाल करने की जरूरत नहीं पड़ती है.